తమిళనాడు ప్రభుత్వానికి సుప్రీం కోర్టు ఆదేశంచెన్నై, సెప్టెంబరు 8(ఆంధ్రజ్యోతి): వైద్య విద్య సీట్ల భర్తీకి కేంద్రం తప్పనిసరి చేసిన జాతీయ ఉమ్మడి అర్హత పరీక్ష(నీట్)కు వ్యతిరేకంగా తమిళనాడులో జరుగుతున్న ఆందోళనలపై సుప్రీంకోర్టు ఆగ్రహం వ్యక్తం చేసింది. ప్రభుత్వం వెంటనే సదరు ఆందోళనలను ఆపివేయించాలని ఆదేశించింది. నీట్ కారణంగా ఎంబీబీఎస్ సీటు దక్కకపోవడంతో ఆత్మహత్య చేసుకున్న అనితకు మద్దతుగా రాష్ట్రంలో కొనసాగుతున్న ఆందోళనలపై సీనియర్ న్యాయవాది జీఎస్ మణి దాఖలు చేసిన పిటిషన్ను శుక్రవారం విచారించిన సుప్రీంకోర్టు పైవిధంగా ఆదేశించింది. ఎటువంటి ఆందోళన చేపట్టినా కోర్టు ధిక్కరణ కింద పరిగణించి చర్యలు తీసుకుంటామని హెచ్చరించింది. తదుపరి విచారణను 18కి వాయిదా వేసింది.
tamilanadu prabhutvaaniki supreem kortu aadesanchennai, septembaru 8(aandhrajyoti): vaidya vidya seatla bhartiki kendram tappanisari chesina jaateeya ummadi arhata pareeksha(neet)ku vyatirekamgaa tamilanaadulo jarugutunna aandolanalapai supreenkortu aagraham vyaktam chesindi. prabhutvam ventane sadaru aandolanalanu aapiveyinchaalani aadesinchindi. neet kaaranamgaa mbbs seetu dakkakapovadamto aatmahatya chesukunna anitaku maddatugaa rashtramlo konasaagutunna aandolanalapai seanier nyaayavaadi gs mani daakhalu chesina pititionnu sukravaaram vichaarinchina supreenkortu paividhamgaa aadesinchindi. etuvanti aandolana chepattina kortu dhikkarana kinda pariganinchi charyalu teesukuntaamani heccharinchindi. tadupari vichaarananu 18ki vaayidaa vesindi.